Våpenhvilen ble ikke brutt av hertugene i denne omgang. Kong Håkon forsonet seg med hertug Erik og gjenopplivet det norsk-svenske forbundet mot danske kong Erik Menved og svenske kong Birger Magnusson. Forlovelsen mellom hertug Erik og prinsesse Ingebjørg, som i 1309 hadde blitt festet bort til danskekongens sønn Magnus, ble gjenopptatt. Dette endte med ekteskap i høsten 1312. Den norske kongen la på ny press på Erik Menved, og i juli 1310 var den danske kongen nødt til å slutte fred med hertugene.